ઝીયારતનો શું સવાબ છે. ઝીયારત કરનારને કયામતના દિવસે શું શું મળશે. જો ખુદાએ તૌફીક આપી અને વાંચકોની દોઆઓનો સાથ મળ્યો તો તેની ચર્ચા ફરી ક્યારેક કરીશું. અત્યારે તો માત્ર એટલી વાત કરવા માંગીએ છીએ કે જ્યારે કોઇ ઇમામ હુસૈન (અ.સ.) ની ઝીયારતની નિય્યતથી પોતાના ઘરેથી નીકળે છે, સફર કરે છે, કરબલા પહોંચે છે અને ઝીયારત કરીને પાછો ફરે છે ત્યારે તેના પગલે પગલા ઉપર કેવા કેવા ઇનામોથી નવાજવામાં આવે છે અને કેવા કેવા દરજ્જાઓ આપવામાં આવે છે. જો વ્યક્તિ આ પવિત્ર મુસાફરી પોતાના ઇમામે ઝમાના (અ.સ.) તરફથી કરે તો આ ઇનામોમાં અસંખ્ય વધારો કરવામાં આવે છે. કારણ કે ઇનામ આપતી વખતે એ પણ ધ્યાન રાખવામાં આવે છે કે કોને ઇનામ આપવામાં આવી રહ્યું છે.